Dɣa di tegnit am ta mačči kan ala imyura i yqedcen ɣef usnulfu n umawal, maca ula d ilmeẓyen iqbayliyen i yellan di tesnawiyin n tallit-nni (1943), kecmen deg umussu n iskutiyen inselmen, anda qedcen ɣef tsertit d yidles, uqbel ma ad kecmen ɣer umussu n wegdud azzayri (PPA), isnawiyen-a gan asurif ɣer sdat uɣalen d isdawanen, dwi i d azekka n teqbaylit. Deg uḥric n tesnilest, xas akken iseddawiyen-a d leqbayel, ttutlayen tutlayt tayemmat, maca netta-t akked d tarabt ur sint ara amkan sdat n tutlayt n ucengu aṛumi, imi d tutlayt n tusna, n tedbelt, n uɣerbaz, d usegmi, ma d tarabt teṭṭef amḍiq n ddin. Sumata amussu aɣennaw azzayri, ur yegzim ara assaɣ akked d tulmisin n tesnilest. Tawesnegmit tafrensist, deg taɣult n tutlayt d asufeɣ n teqbaylit d taabt deg wannar akken ad teqqim kan tefrensist, d allal n usedwel n yak imdanen mačči kan wid yeɣran.